**Projektas Nr. TSP-136**

**KUPIŠKIO RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS KUPIŠKIO RAJONO SAVIVALDYBĖS PIRMINĖS ASMENS SVEIKATOS PRIEŽIŪROS CENTRO VALDYMO STRUKTŪROS IR DARBUOTOJŲ PAREIGYBIŲ SĄRAŠO PATVIRTINIMO**

2021 m. balandžio d. Nr. TS-

Kupiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 4 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir Viešosios įstaigos Kupiškio rajono savivaldybės pirminės asmens sveikatos priežiūros centro įstatų, patvirtintų Kupiškio rajono savivaldybės tarybos 2020 m. gruodžio 10 d. sprendimu Nr. TS-263 „Dėl Viešosios įstaigos Kupiškio rajono savivaldybės pirminės asmens sveikatos priežiūros centro įstatų patvirtinimo“, 37.2 papunkčiu ir atsižvelgdama į viešosios įstaigos Kupiškio rajono savivaldybės pirminės asmens sveikatos priežiūros centro stebėtojų tarybos 2021 m. balandžio 20 d. posėdžio protokolą Nr. PS-1 bei į viešosios įstaigos Kupiškio rajono savivaldybės pirminės asmens sveikatos priežiūros centro 2021 m. kovo 30 d. raštą Nr. S-290 „Dėl VšĮ Kupiškio rajono savivaldybės PASPC pareigybių sąrašo ir valdymo struktūros“, Kupiškio rajono savivaldybės taryba n u s p r e n d ž i a:

1. Patvirtinti Viešosios įstaigos Kupiškio rajono savivaldybės pirminės asmens sveikatos priežiūros centro valdymo struktūrą (pridedama).

2. Patvirtinti Viešosios įstaigos Kupiškio rajono savivaldybės pirminės asmens sveikatos priežiūros centro darbuotojų pareigybių sąrašą (pridedama).

Šis sprendimas gali būti skundžiamas per šešis mėnesius nuo skunde nurodytų pažeidimų paaiškėjimo asmeniui dienos Kupiškio rajono savivaldybės tarybai  (Vytauto g. 2, Kupiškis) Lietuvos Respublikos viešojo administravimo įstatymo nustatyta tvarka arba per vieną mėnesį nuo jo paskelbimo arba įteikimo suinteresuotai šaliai dienos Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras

|  |
| --- |
| Parengė |
| Finansų ir biudžeto skyriaus vedėja  Reda Totorienė |